25ê nîsana 2017î de dewleta tirke ya îşxalkere hêrişê Koyê Wereçoxî yê herêma Dêrikî yê Rojawanî kerdbi. Pê wesîleya serrgêra nê hêrişî Îdareyê Xoserî yê Rojawanî eşkerayîyêke wşanaye.
Eşkerayîye de ame vatene ke 25ê Nîsane sey 'Roja Şehîdan' ame îlankerdene. Îdareyê Xoserî eşkerayîye de ard ziwan ke Şorişê Rojawanî de xeylêk cinî û lajanê ciwanan seba pawitişê erdê xo bi fedakarî şer kerd û şehîd bîyî. Îdareyê Xoserî pare kerd ke ê wayîrê şehîdan vejîyenê û rayîrê înan teqîb kenê.
Îdareyê Xoserî vat: ''Ma şehîdanê hêrişê dewleta tirke yê vera Koyê Qereçoxî 25ê Nîsana 2017î bi rêzdarî yad kenê. No hêriş bi destpêkê mudaxeleyê dewleta tirke yê vera Rojawanî. O çax şarê ma bi fedakarî DAÎŞ çinkerdbi û serkewtişê Baxozî fîraz kerdêne. Ma seba vîrameyîşê şehîdanê xo yê çêran 25ê Nîsane sey 'Roja Şehîdan a Rojawanî' îlan kenê. Ma do pê hêzê şehîdan herêmanê îşxalkerdeyan bixelisnê û hêvîya azadîye ya şarê xo bîyarê ca.''
